Iron & Wine

Iron & Wine je ime pod kojim nastupa i objavljuje američki pjevač i tekstopisac Sam Beam (* 26. juli 1974. u South Carolina). Ime Iron & Wine je Beam preuzeo začinu za hranu zvanim „Beef Iron & Wine“, koju je otkrio u jednoj prodavnici tokom filmskih snimanja. Na njegovu muziku uticala je afrička muzika, Blues, Motown Sound ali i New Wave 1980-ih godina i naročito album Swordfishtrombones od Tom Waitsa. Često i režira sam svoje videoklipove.

 Biografija 

Beam je odrastao u Columbia (South Carolina). Kao dijete je često išao sa porodicom na farmu kod svog djeda. Posjećivao je Seven Oaks Elementary School, Irmo Middle School i Chapin High School. Studirao je prvo u Virginiji, a zatim je završio studij filmskih nauka na Florida State University. Trenutno živi sa ženom i četiri kćerke u Dripping Springs, blizu Austin u Texasu.

 Historija benda 

Prije nego što je imao uspjeha sa svojom muzikom, podučavao je Film i Kinematografiju na University of Miami. Već sedam godina je pisao pjesme kada mu je prijatelj posudio četverokanalni uređaj za snimanje. Jedan njegov Demo snimak je privukao pažnju Jonathana Ponemana, šefa izdavačke kuće Sub Popa, koji mu je odmah zatim ponudio ugovor za snimanje ploča.

2002. je Beam objavio svoj prvi album The Creek Drank the Cradle, čije je pjesme uvježbao sam u svojoj kući. Taj njegov Debitni album je dobio dobre kritike koje su ga upoređivale sa Simon & Garfunkelom, Elliott Smithom ili Neil Youngom. Daljne vlastite snimke su se pojavile 2003. na EP The Sea & the Rhythm. Njegov drugi studijski album Our Endless Numbered Days (2004.) je međutim snimljen sa gostujućim muzičarima u profesionalnom tonskom studiju. U februaru 2005. slijede EP Woman King sa pomalo biblijskim naglaskom, i u septembru 2005. EP In the Reins, zajednički rad sa Calexicom, bend iz Arizone s kojim je Beam išao i na turneju. Na trećem albumu The Shepherd’s Dog gostuju Joey Burns i Paul Niehaus iz Calexica kao i džezisti Matt Lux i Rob Burger. Prateće vokale izvodi njegova sestra Sarah Beam. 
Vjerovatno najpoznatiji komad Iron & Wine je međutim cover verzija, koja je postala popularna nakon što se pojavila u jednoj reklami i u filmu Garden State: Such Great Heights, u originalu od The Postal Service.

 Diskografija 

 Albumi 
2002. The Creek Drank the Cradle
2004. Our Endless Numbered Days
2005. Iron & Wine Live Bonnaroo
2007. The Shepherd's Dog
2009. Around the Well

 EP i Singlovi 
2002. Sub Pop Singles Club CD (Singl)
2002. Iron & Wine Tour EP
2002. Call Your Boys b/w Dearest Forsaken (EP)
2003. The Sea & The Rhythm (EP)
2004. Iron & Wine iTunes Exclusive EP
2004. Passing Afternoon (Singl)
2004. In Good Company Soundtrack
2004. Garden State Soundtrack
2005. The Trapeze Swinger (Singl) (samo na iTunes)
2005. Woman King (EP)
2005. In the Reins (EP sa Calexico)
2006. Live Session EP (eksluzivno kod iTunes)
2006. Such Great Heights EP
2007* Boy With A Coin EP
2008* Flightless Bird, American Mouth ( Twilight Soundtrack)

 Reference 
http://www.ironandwine.com
http://www.thesun.co.uk/sol/homepage/showbiz/sftw/article417078.ece
https://web.archive.org/web/20070724132847/http://www.pitchforkmedia.com/article/feature/45634-interview-iron-wine
http://www.laut.de/wortlaut/artists/i/iron_wine/biographie/index.htm
http://www.lastfm.de/music/Iron%2B%2526%2BWine

Kategorija:Američki muzičari